O **Palacio de Buckingham**, en inglés *Buckingham Palace*, é a residencia oficial do monarca británico en Londres. Situado na municipalidade de *City of Westminster*, o palacio adoita ser o centro de cerimonias e visitas de Estado. É un punto de encontro para o pobo británico en tempos de crise e de festividade nacional.

Coñecido orixinalmente como a «Casa de Buckingham», en inglés *Buckingham House*, o edificio que constitúe o núcleo do actual palacio era unha gran casa construída para o duque de Buckingham en 1703, nun terreo que fora de propiedade privada, polo menos, durante 150 anos. O rei Xurxo III adquiriuna en 1761 como residencia privada para a raíña Carlota de Mecklemburgo-Strelitz e pasou a chamarse *The Queen's House*, «A Casa da Raíña». Durante o século XIX foi ampliado polos arquitectos John Nash e Edward Blore, que construíron tres alas arredor dun patio central. O Palacio de Buckingham converteuse na residencia londiniense do monarca británico coa chegada da raíña Vitoria en 1837.

Historia e características
--------------------------

O palacio, orixinalmente coñecido como Buckingham House, era nun principio un petit hôtel construído para o primeiro duque de Buckingham en 1703 e adquirido polo rei Xurxo III do Reino Unido en 1762 para o converter en residencia privada. Nos seguintes 75 anos sufriu unha serie de ampliacións dirixidas por John Nash e Edward Blore (1850), creándose tres ás formando un patio central aberto. Coa chegada ó trono da raíña Vitoria, o palacio pasou a ser a residencia oficial dos monarcas. Nos séculos XIX e XX fixéronse algunhas reformas no palacio, como a que se levou a cabo en 1913 (a cargo de Aston Webb e que deu a fachada principal a súa imaxe actual, incluíndo o balcón desde o cal saúda a Familia Real).

O interior xeorxiano orixinal compoñíase de brillantes xesos con incrustacións de lapislázuli azul e rosa. Eduardo VII redecorou o palacio incorporándolle unha decoración do tipo Belle époque en tons crema e dourados. O lago artificial foi creado en 1828 e recibe auga do Lago Serpentine, que se atopa en Hyde Park.

Notas
-----

1. ↑  Por tradición, a Corte Real británica reside oficialmente no Palacio de St. James, o que significa que, aínda que os embaixadores estranxeiros que asumen o seu novo cargo son recibidos polo soberano británico no Palacio de Buckingham, están acreditados ante a "Corte do Palacio de St. James". Esta anomalía mantense por tradición, xa que o Palacio de Buckingham é, a tódolos efectos, a residencia oficial. Véxase:

1. ↑  "History of St James's Palace" (en inglés). 2008/2009. Archived from the original on 29/05/2010. Consultado o 26/07/2014.
2. ↑  "Buckingham Palace". *www.royal.uk* (en inglés). Consultado o 21 de abril de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Palacio de Buckingham Modificar a ligazón no Wikidata*** |

### Ligazóns externas

* Páxina Oficial da monarquía inglesa Arquivado 25 de xullo de 2018 en Wayback Machine. *(en inglés)*
* Habitacións de Estado e Colección Real *(en inglés)*
* Fotografías históricas de Buckingham

|  |  |
| --- | --- |
| Control de autoridades | 
* Wd: Q42182
* WorldCat
* VIAF: 135411769
* BIBSYS: 1602157051524
* BRE: 1887610
* EBID: ID
* GEC: 0012669
* GeoNames: 2654409
* GND: 4214728-1
* Google Maps: 731461058599387815
* ISNI: 0000 0004 4658 2456
* LCCN: sh85017434
* MusicBrainz: ID
* NKC: olak2011619653
* NLA: 49682811
* OSM: 245
* Structurae: 20009418
* ULAN: 500301709

 |